Document ID: 31997R0060

31997R0060
L 014/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 60/97 НА КОМИСИЯТА
от 16 януари 1997 година
за изменение на Регламент (ЕИО) № 1859/82 относно избора на отчетни стопанства с цел определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 2801/95 (2), и по-специално член 4, параграф 4 и член 6, параграф 2 от него,
като има предвид, че член 3 от Регламент (ЕИО) № 1859/82 на Комисията (3), последно изменен с Регламент (ЕО) № 1381/96 (4), определя броя на отчетните стопанства, които трябва да бъдат избрани във всяка област за всяка отчетна година; като има предвид, че с оглед по-пълно обхващане на полето на наблюдение по отношение на земеделските стопанства в Италия и Финландия броят на отчетните стопанства, които трябва да бъдат избрани във всяка област в споменатите по-горе държави-членки, трябва да се определи за 1997 г., както и за следващите отчетни години; като има предвид, че приложение I към Регламент (ЕИО) № 1859/82 трябва да бъде изменено;
като има предвид, че предвидените в настоящия регламент мерки са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Таблиците, отнасящи се до Италия и Финландия в приложение I към Регламент (ЕИО) № 1859/82 се заменят с таблиците в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент се прилага от отчетната 1997 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 януари 1997 година.

Labels: 18
19
6